  Майя Бывальцева Толсуре Ижкарын «Вожодыр» ӝӧквыл шудонъя турнир ортчоз. Со сярысь радъясьёсыз иворто. Удмурт шудон «Мафиялы» укша, но персонажъёсыз удмурт выжыкылъёсысь но дауркылъёсысь. Вань гуртын улӥсьёс, Палэсмурт, пеллясь. Учыр Вожодыре луэ, куке пеймыт кужымъёс пото но сьӧд ужзэс лэсьто. «Вожодыр» ӝӧквыл шудонэз ми кык ар талэсь азьло «Шунды» огазеяськонэн ӵош лэсьтӥмы. Шудон татысь удмуртъёс пӧлын гинэ ӧз волмы, соин Москваысь, Финляндиысь, Венгриысь, Эстониысь эшъёсмы шумпотыса шудо. Ӝӧквыл шудон удмурт кылэз дышетыны кутскисьёс понна усто материал луиз Вадим Крестьянинов, турнирез радъясь, удмурт ӝӧквыл шудонъёсты радъясь «Chukinder» огазеяськонлэн кивалтӥсезВожвылъяськон удмурт кылын кык люкетэн ортчоз. Нырысетӥяз 9-тӥ, 16-тӥ но 23-тӥ толсуре 30 адями шудоз, со пӧлысь 13-ез йылпумъян люкетаз потозы. Со Ижкарысь «Арт-резиденциын» 13-тӥ толшоре радъяськоз. Турнире пыриськон понна шудонлэн «ВКонтакте» мерлыко вотэсысь  пусйиськыны кулэ. Куриськонъёсты 8-тӥ толсурозь куто.  Тегъёс: Мерлык Ижкар егитъёс Удмуртия удмуртъёс шудонъёс  